ቻንስለር ጀርመን ኣንገላ መርከል ኣብ ሓደ እዋን፡ ሶርያውያን ዝመብዝሕትኦም ሓደ ሚልዮን ስደተኛታት ተቐቢላ። ካልኦት ሃገራት ኤውሮጳ እውን አእጃመን ወሲደን። ይኹን እምበር እቲ ዋሕዚ ንዜጋታት ኤውሮጳ ከሻቕሎም ጀሚሩ። ብዙሓት ፖለቲከኛታት ኤውሮጳ፡ "ስራሕና ብወጻእተኛታት ይውሰደና ኣሎ፡ ዘይንደልዮን ዘይንጻወሮን ማሕበራዊ ሽግራት ይተኣታቶ ኣሎ" ንዝብል ስምዒት ህዝቢ መዝሚዞም፡ ኣብ ሜድያ ኣንጻር ስደተኛታት ዘጎሳጉስ መደረታት ከስምዑ ጀሚሮም። በዚ ስምዒት እዚ ከኣ ዳርጋ ኣብ ብዙሓት ሃገራት ኤውሮጳ፡ ኣብ ኦስትርያ፡ ኢጣልያ፡ ጀርመን፡ ኣንጻር ስደተኛታት ዝተንስኡ መራሕቲ መጺኦም። ኣብ ሓደ እዋን ኢጣልያ ንኹለን እተን ኣብ ባሕሪ ሜዲተራንያን ዝነጥፋ ዝነበራ መራኽብ ድሕነት ኣጊዳተን። ድሕሪ እቲ እገዳ ካብ ባሕሪ ሰባት ዘድሓና ጀላቡ ከኣ ክኽሰሳን ክእገዳን ጀሚረን። ሊብያ፡ 'ምድራዊት ገሃነም ስደተኛታት' ምንጪ ስእሊ, EPA መግለጺ ስእሊ, ሰራሕተኛታት ሓገዝ፡ ስደተኛታት ዝፀዓነት መርከብ ኣኳርየስ እንትቕበሉ ማልታን ኢጣልያን ንእግረ መገደን ኣብ ጸገም ዝረኸበኦም ስደተኛታት ዘድሓና መራክብ ንግድ ኣብ ወደባተን ከይዕሽጋ ከልኪለን፡ ድሕሪ ናይ ኣስታት ክልተ ሰሙን ቀንፈዘው፡ ስጳኛ ብሰብኣዊ ርህራሀ ኣብ መሬታ ዘዕረፈቶም ስደተኛታት መዛረቢ ማዕከናት ዜና ኮይኖም ምንባሮም ተጣበቕቲ ሰብኣዊ መሰላትን ኣብ ጉዳይ ስደተኛታት ኤርትራውያን ኣብርሃም ተስፋይ ይዝክር። ኣብ ዝሓለፈ ቀረባ ዕለታት ግን ሓንቲ ማረ-ጆንዮ እትስመ ናይ ገበርቲ ሰናይ ጃልባ ካብ ገማግም ሊብያ 49 ስደተኛታት ኣፍሪቃ ኣድሒና ንላምፓዱሳ ብምእታዋ ኣዘራራቢ ጉዳይ ኮይኑ ኣሎ። መንግስቲ ጥልያን ንኣባላት እቶም ጃልባ ብዘይሕጋዊ ምስግጋር ከሲሶም ኣብ ፍርዲ ንምቕራቦም ይሰርሑ ከምዘለዉን ነታ ጃልባ ከምዝኣሰሩዋን ማዕከናት ዜና ጥልያን ብቐረባ ዝተኸታተለ ነባሪ ሚላኖ ደስበለ መሓሪ ይሕብር። ምኒስተር ውሽጣዊ ጉዳያት ኢጣልያ ሳልቪኒ፡ ኣብ ባሕሪ ሜዲተራንያን ንዘጋጥም ጸገማት ናይ ምክትታልን ምድሓንን ንመንግስቲ ሊብያ እምበር ንጥልያን ዝምልከት ኣይኮነን ክብል እንከሎ፡ ከንቲባ ላምፓዱሳ ቶቶ ማርቴሎ ግን ስደተኛታት ናብ ከተምኡ ክኣተዉ ፍቓደኛ ምዃኑን ወደባቱ ንስደተኛታት ከምዘይነፈገን ጋዜጣ ላስታምፓ ኢጣልያ ሓቢራ። ከንቲባ ላምፓዱሳ ብተወሳኺ፡ ኣብ ባሕሪ ንእገለ እባ ንእገለ ይምልከቶ ዝበሃል ነገር የሎን። እቲ ቐንድን መሰረታውን ነገር ህይወት ምድሓን እዩ ኢሉ ከንቲባ ላምፔዱሳ። እቲ ኩነታት ከምዚ ኢሉ እንከሎ ኣህጉራዊ ውድብ ስደተኛታት (IOM) ክልተ ጃልባ ኣብ ባሕሪ ብምግምጣለን ቁጽሮም ዘይተፈልጠ ሰባት ከምዝሞቱን 15 ከምዝደሓኑን ሓቢሩ። ኣብ መዕቆቢ ስደተኛታት ሚላኖ ዝሰርሕ ሃብተማርያም ልጃም፡ እታ 49 ስደተኛታት ዘድሓነት መርከብ ገበርቲ ሰናይ ኢጣልያውያን ናብ ላምፔዱሳ ከይትጽጋዕ መምርሒ እኳ ተዋሂቡዋ እንተነበረ ካፕተይን እታ መርከብ ፔትሮ ማሮነ፡" ዝሓመሙን ዝተወጽዑን ሰባት ኣለውና። ኣስታት ክልተ ሜትሮ ዝበጽሕ ሓያል ማዕበል እውን ኣሎ። ሞተረ ከጥፍእ ኮነ ኣብ ዘለኹዎ ክጸንሕ ኣይክእልን እየ ብምባል ናብ ወደብ ከምእተጸገዐን ህይወት እቶም ሰባት ከምዘድሓነን ኣብ ጋዜጣታት ጥልያን ከምእተጻሕፈ ኣረዲኡ። ምንጪ ስእሊ, Reuters ሓደ ካብቶም ኣባላት ከኣ ብናይ ጥልያን ባንዴራ እንጓዓዝ ዜጋታት ስለዝኸንና ናብ ወደብና ክንጽጋዕ ዝዓግተና ክህሉ ኣይግበኦን እዩ፤ ምባሉ ማዕከናት ዜና ኢጣልያ ጸብጺበን። ነድሪ ሳምቡእ ( ኒሞንያ) ዝሓመመ ወዲ 25 ዓመት መንእሰይ ከኣ ናብ ሆስፒታል ላምፔዱሳ ተወሲዱ ኣሎ። ሃገራት ሕብረት ኤውሮጳ፡ ብማዕረ ኣደራዕ ስደተኛታት ክሽከማ ኣለወን ብምባል ዝምጉት ሕሉፍ የማናዊ ፖለቲከኛ ምኒስተር ሳልቪኒ፡ ወደባት ኢጣልያ ንመራኽብ ገበርቲ ሰናይ ዕጹው ምዃኑን ከሉ ዝምልከቶ መምርሒ ከተግብር ከምዝግባእ ተዛሪቡ። ኢጣልያዊ ማሕበር ስደተኛታት ግን ብውሳነ ሳልቪኒ ኣዝዩ ከምዝተሻቐለ ሓላፊ እቲ ማሕበር ማርዮ ማርኮኒ ገሊጹ። ተጣባቒ ሰብኣዊ መሰላት ኣብ ኢጣልያ መንእሰይ ኣብርሃም ኣብዚ እዋን እዚ፡ ኤርትረውያን ኣብ ሊብያ፡ ቱንዝያን ኒጀርን ኣብ ሕማቕ ኩነታት ከምዘለውን ኣብ ዝተፈላለየ ካምፕታት ሊብያ፡ ኣደዳ ጭንቅን ስቅያትን ኮይኖም ግዳይ ሕማምን ሞትን ይኾኑ ምህላዎም ብምርዳእ፡ ኣብዚ እዋን እዚ "ጉዳይ ስደተኛታት ከም መጣልዒ ፖለቲካ" ይኸውን ኣሎ ብምባል ስክፍትኡ ገሊጹ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
